Kristiina Seiton		
Terviseamet	
	
 	08.05.2026 nr 3-2/843 - 3	

	

	
Kaera tn 4 kinnistu detailplaneering		

	

Tallinna Linnaplaneerimise Amet (edaspidi amet) esitas 02.04.2026 kirjaga nr 3-2/843 - 1 Terviseametile täiendavaks kooskõlastamiseks Kaera tn 4 kinnistu detailplaneeringu (edaspidi detailplaneering; varasemalt saadetud kooskõlastamiseks ameti poolt 07.08.2024 nr 3-2/1970-1, Tervisemet ei andnud kooskõlastust 29.08.2024 kirjaga nr 9.3-1/24/8028-2).
Terviseamet ei andnud detailplaneeringule kooskõlastust 23.04.2026 kirjaga nr 9.3-2/26/2804-2. Kirjas selgitati, et LEMMA OÜ mürauuringu järgi planeeritavale alale levivad liiklusmüra tasemed ei ületa keskkonnaministri 16.12.2016 määruses nr 71 „Välisõhus leviva müra normtasemed ja müratasemete mõõtmise, määramise ja hindamise meetodid“ (edaspidi KeM määrus nr 71) lisas 1 toodud II mürakategooria piirväärtuseid. Siiski selgitas Terviseamet kirjaga, et planeeritava ala ümbruses asuvad tööstushooned (sh kõrvalkinnistul metallitöökoda), garaažid ja laod. Terviseameti hinnangul hinnangul tuleks tööstusmüra tasemete välja selgitamiseks läbi viia reaalsed müratasemete mõõtmised või teha seda muul kirjeldaval moel veendumaks, et planeeritav ala on sobilik müratundlike hoonete kavandamiseks.
Käesoleval juhul on menetluses selgitatud välja, et detailplaneeringuala ümbruses paiknevad hooned on varasemalt kasutuses olnud tööstushooned, mille tootmistegevus on lõppenud ning seetõttu ei kaasne tööstusmüra. Detailne kirjeldus on lisatud detailplaneeringu lisana 10.1, mis on lisatud ka käesoleva kirja juurde (lisa 1). Eeltoodust tulenevalt on Terviseameti juhiste järgi tehtud muul kirjeldaval viisil kindlaks, et planeeritav ala on sobilik müratundlike hoonete kavandamiseks ning amet palub kooskõlastus detailplaneeringule.
Detailplaneeringu materjalidega (põhijoonis, seletuskiri ja teised dokumendid) saate tutvuda Tallinna planeeringute registris aadressil https://tpr.tallinn.ee/DP045960.

	
Lugupidamisega	

	
	
(allkirjastatud digitaalselt)	
Leevi Laever	
ameti juhataja asetäitja 
ameti juhataja ülesannetes 	

Lisa:	Detailplaneeringu lisa nr 10.1	

		

Karel Raudmann
6404740 karel.raudmann@tallinnlv.ee